გაბოროტებული მკვდრები

„გაბოროტებული მკვდრები“ () — 1981 წლის ზებუნებრივი საშინელებათა ფილმი, რომლის რეჟისორია სემ რეიმი, რომელიც ბრიუს კემპბელთან ერთად, აგრეთვე ფილმის აღმასრულებელი პროდიუსერიცაა. მონაწილეობენ ბრიუს კემპბელი, ელენ სენდვაისი და ბესტი ბეიკერი.

ფილმში მოთხრობილია ხუთი სტუდენტის ამბავი, რომლებიც დასასვენებლად მიემგზავრებიან ტყეში მიტოვებულ ხის სახლში. მას შემდეგ, რაც ისინი აღმოაჩენენ აუდიოფირს, რომელიც ათავისუფლებს დემონებს, მათ სულებს შეიპყრობენ დემონები, რასაც მოჰყვება ქაოსი. სემ რეიმმა და მსახიობთა ჯგუფმა გადაიღეს მოკლემეტრაჟიანი ფილმი-პროტოტიპი სახელად „ტყეში“,Lamberson (2008), p. 84 რათა აღეძრათ ინტერესი პოტენციური ინვესტორებისთვის,Campbell (2002), p. 66Becker (2002), p. 64 რომლებაც რეიმის გამოუყვეს 90,000 აშშ დოლარი „გაბოროტებული მკვდრების“ გადასაღებად. ფილმის გადაღებები მიმდინარეობდა მორისტაუნში (ტენესი) მდებარე განცალკევებულ კაბინაში. გადაღების პროცესი მეტად რთული და არაკომფროტული აღმოჩნდა მსახიობთა და გადამღებთა ჯგუფისათვის.Campbell (2002), pp. 96–98

მოკლებიუჯეტიანი საშინელებათა ფილმით დაინტერესდა პროდიუსერი ირვინ შაპირო, რომლის დახმარებითაც „გაბოროტებული მკვდრები“ ნაჩვენები იქნა კანის კინოფესტივალზე 1982 წელს.Egan (2011), p. 24 საშინელებათა ჟანრის მწერალმა სტივენ კინგმა მაღალი შეფასებები მისცა ფილმსR. Collings (2008), p. 26 და დაარწმუნა კომპანია New Line Cinema გამხდარიყო ფილმის დისტრიბუტორი. მიუხედავად იმისა, რომ ფილმმა აშშ-ში მხოლოდ 2.4 მილიონი დოლარი გამოიმუშავა, ქვეყნის გარეთ ფილმს დიდი წარმატება ხვდა წილად, რომლის შემოსავალმა 27 მილიონი დოლარი შეადგინა, მსოფლიოს მასშტაბით — 29.4 მილიონი.Egan (2011), pp. 26–28 კრიტიკოსებმა უმაღლესი შეფასებები მისცეს ფილმს. საერთო განხილვების საიტ Rotten Tomatoes-ზე ფილმის მთლიანი რეიტინგია 95%. „გაბოროტებული მკვდრები“ იქცა საკულტო კლასიკადCampbell (2002), p. 319Lavery (2009), pp. 217–218 და დასახელდა ყველა დროის ერთ-ერთ საუკეთესო საშინელებათა ფილმად.O'Neill, Phelim (2010-10-22). The Evil Dead/Evil Dead II: No 23 best horror film of all time. The Guardian. Retrieved on 2010-11-19.Summer (2007), p. 165 მისმა წარმატებამ საფუძველი ჩაუყარა სემ რეიმისა და ბრიუს კემპბელის რამდენიმე წლიან წარმატებულ თანამშრომლობას.Campbell (2002), p. 337 მათი თანამშროლობის ერთ-ერთი მაგალითია „ადამიანი ობობას“ ტრილოგია.

„გაბოროტებული მკვდრები“ იქცა მედია-ფრენჩაიზად. პირველ ნაწილს მოჰყვა ორი გაგრძელება „გაბოროტებული მკვდრები II“ (1987) და „ბნელეთის არმია“ (1992), ისევე როგორც ვიდეო თამაშები, კომიქსები და ტელესერიალი. ფილმის პროტაგონისტი ეშ უილიამსი მიჩნეულია საკულტო პერსონაჟად. 2013 წელს გამოვიდა სერიის მეოთხე ფილმი „გაბოროტებული მკვდრები“, რომელიც ორიგინალი ფილმის რიმეიკი და ამასთანავე გაგრძელებაცაა. ფილმის პროდიუსერები არიან რეიმი, კემპბელი და რობერტ ტაპერტი. 2015 წელს გამოვიდა ტელესერიალი სახელწოდებით „ეში გაბოროტებული მკვდრების წინააღმდეგ“.

ლიტერატურა

რესურსები ინტერნეტში



 „გაბოროტებული მკვდრები“ — Deadites Online



სქოლიო

კატეგორია:1981 წლის ფილმები
კატეგორია:ინგლისურენოვანი ფილმები
კატეგორია:გაბოროტებული მკვდრები
კატეგორია:1981 წლის საშინელებათა ფილმები
კატეგორია:1980-იანი წლების საშინელებათა ფილმები
კატეგორია:1980-იანი წლების დამოუკიდებელი ფილმები
კატეგორია:ამერიკული ფილმები
კატეგორია:ამერიკული ზებუნებრივი საშინელებათა ფილმები
კატეგორია:ბნელი ფენტეზი ფილმები
კატეგორია:ფილმები დემონებზე
კატეგორია:ფილმები დემონებზე
კატეგორია:კინორეჟისორების სადებიუტო ფილმები
კატეგორია:სემ რეიმის ფილმები
კატეგორია:Renaissance Pictures-ის ფილმები
კატეგორია:New Line Cinema-ს ფილმები
კატეგორია:ამერიკული ზომბი ფილმები